Noorem vene keelt kõnelev mees haaras hiljuti teda Kundasse sõidutanud bussijuhil lõpp-peatuses kõrist kinni ja ähvardas sohvri tappa.    Rakvere ATP bussijuht Toivo Tingas sattus rünnaku ohvriks läinud reede õhtul kella kuuese liiniga Rakverest Kundasse sõites, kus eelnevalt mitu korda korrale kutsutud noor turske nahksonis mees ähvardas teda tappa, kirjutab Virumaa Teataja.    Pärast seda, kui ma teda bussis  õllejoomise pärast korrale kutsusin, põrnitses ta mind seljataga istudes kogu aeg peeglist. Kunda peatuses lasi ta teised reisijad kõik välja ning siis tuli ligi ja ütles vene keeles, et ma tapan su ära, rääkis Tingas.    Rakvere lihakombinaadi juurest peale tulnud mees jätkas ähvardamist ning haaras seejärel Tingase kõrist kinni. Õnneks oli lips kummipaelaga ja see läks katki, ma sain ta siis bussist välja tõugata, sõnas Tingas. Sõitja hüüdis veel sealtki järele, et ta otsib bussijuhi üles ja tapab  ikkagi.    Toivo Tingas pöördus abi saamiseks ka politsei poole, kuid suurt abi ta sealt ei looda.    Bussijuhtidel on probleeme palju, kuid keegi neist ei kipu sellest kõva häälega rääkima, sest olukorra paranemisse ei usuta.    Bussijuhtide läbisõimamine on nende endi sõnul tavaline. Me oleme bussijuhtidega omavahel arutanud, et me võiks Riigikogusse minna, sest meil on sellest sõimamisest nii paks nahk kasvanud, ütles Tingas. Aga me peame samal ajal ju bussi ka juhtima, kui  inimene kaks tundi su selja taga õiendab.    Anonüümseks jääda soovinud staaikas bussijuht ütles, et aja jooksul on inimeste käitumine aina hullemaks läinud, eriti kehtib see noorte kohta.    Meie oleme nende silmis ju neegrid, ütles ta. Meie töö positiivne külg on see, kui kordagi päevas sõimata ei saa.    Politseiameti teatel puudub neil eraldi statistika selle kohta, kui palju on Eestis bussijuhte tappa ähvardatud või nendega jõudu katsutud.    Delfi.ee    NB! Vaata ka seda artiklit:      Nii lihtsalt on ...  - Kolmapäev, Mai 05, 2004